AIŠKINAMASIS RAŠTAS

Dėl darbo sutarčių nutraukimo su Balninkų pagrindinės mokyklos direktore Vilija Budrioniene

1. **Parengto tarybos sprendimo projekto tikslai ir uždaviniai.**

 Molėtų rajono savivaldybės taryba 2016 m. balandžio 29 d. priėmė sprendimą Nr B1-95“ Dėl sutikimo reorganizuoti Balninkų pagrindinę mokyklą“, pagal kurio nuostatas Molėtų r. Balninkų pagrindinė mokykla nuo 2016 m. rugsėjo 1 d. reorganizuojama prijungimo būdu prie Molėtų r. Alantos gimnazijos, įsteigiant joje Balninkų pradinio ugdymo skyrių.

2016 m. birželio 16 d. Balninkų pagrindinės mokyklos direktorė Vilija Budrionienė pateikė prašymą atleisti ją iš darbo šalių susitarimu išmokant dviejų mėnesių vidutinio darbo užmokesčio dydžio išeitinę kompensaciją.Vilija Budrionienė pagal atskirą sutartį dirbo Balninkų pagrindinės mokyklos mokytoja, todėl pateikė prašymą nutraukti ir šią darbo sutartį išmokant jai penkių mėnesių vidutinio darbo užmokesčio dydžio išeitinę kompensaciją.

 Lietuvos Respublikos Darbo kodekso 125 straipsnis numato darbuotojui teisę nutraukti su darbdaviu sudarytą darbo sutartį ( viena darbo sutarties šalis gali raštu pasiūlyti kitai šaliai nutraukti darbo sutartį šalių susitarimu. Jei ši sutinka su pasiūlymu, per 7 dienas turi apie tai pranešti šaliai, pateikusiai pasiūlymą nutraukti darbo sutartį).

 Pagal LR Vietos savivaldos įstatymo 16 str. 2 d. 21 p. nuostatas savivaldybės mokymo ir auklėjimo įstaigų vadovų skyrimas į pareigas ir atleidimas iš jų yra priskirtas savivaldybės tarybos išimtinei kompetencijai.

 **2. Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 21 p. Lietuvos Respublikos darbo kodekso 125 straipsnis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**. Neigiamų pasekmių nenumatoma.

 **4. Priemonės sprendimui įgyvendinti.**

 **5. Lėšų poreikis ir jų šaltiniai (prireikus skaičiavimai ir išlaidų sąmatos)** . Balninkų pagrindinės mokyklos biudžete numatytos lėšos.

 **6. Vykdytojai, įvykdymo terminai.** Savivaldybės meras, Balninkų pagrindinės mokyklos direktorė Vilija Budrionienė.

Parengė

Bendrojo skyriaus vedėja

Irena Sabaliauskienė